user
မြန်မာတစ်ယောက် အလုပ်တွေရှုပ်နေတဲ့ကြားက လာအိုမှာ Thailand tourist visa ဝင်ဖြစ်တဲ့အတွေ့အကြုံလေး ရေးပြပါ


assistant
Visa ကုန် နေစရာမြေမရှိတော့ လာအိုအဝင်ပြရမယ်ပေါ့. 
ဖြစ်ချင်တော့ တိုက်တိုက်ဆိုင်ဆိုင် company ၂ခုက code test ၂ ခုရတယ်။ တစ်ခုက take home project, တစ်ခုက auto live coding ပေါ့ (လူစောင့်ကြည့်မနေတာ)
Take home project deadline က visa ကုန်တဲ့ရက်ဖြစ်နေတယ်။ အရင်လကလည်း အဲ့လိုပဲ code test ၁ ခု deadline က visa ကုန်တဲ့ရက် အဲဒီမှာ အချိန်က မရှိပဲ စာရွက်စာတမ်းကိစ္စတွေနဲ့ ဗျာများရရော လူကသေချာမအိပ်ရဘူး။ 

ကြားထဲ မသွားခင် ဘဏ်က ပြဿနာတစ်ခု
mobile banking ထဲ show money ပြရတယ်ဆိုတာကို mobile banking အရင်ဖုန်းနံပါတ်မရှိတော့ ဝင်လို့မရ၊ 
number သွားလဲတော့ တစ်ပတ်လောက်စောင့်ရမယ်ဆိုလို့ တပတ်ကြိုလုပ်တာကို နာမည်မတူဘူးဘာညာရစ်၊ အဲ့မှာ နက်ဖြန် လာအိုထွက်ရမယ့်ဟာကို ဒီနေ့ရုံးချုပ်ထပ်ပြေး၊ အဲ့မှာလည်း တစ်ပတ် ထပ်စောင့်ရမယ်ဖြစ်ရော
နောက်ဆုံးမရတာနဲ့ ဘဏ်စာအုပ် update ပြီး statement ပဲ ဘဏ်ကတောင်းခဲ့တယ်
မနက်ဖြန်သွားမယ်ဆို ဒီနေ့ညနေကျ အတူသွားမယ့်သူငယ်ချင်းက အိမ်ကရောက်နေတာနဲ့ မလိုက်နိုင်ဘူးဖြစ်ရော
သူက အရင်ကလာအိုသွားဖူးတယ်ဆိုတော့
ငယ်က ဘဏ်ကိစ္စနဲ့  code test နဲ့ အလုပ်များနေပြီး ဘယ်လိုသွားရမယ်ဆိုတာ စာတွေရှာမဖတ်ထားမိဘူး
မလိုက်ဖြစ်တော့ဘူး ဆိုမှ ငယ်က ဘာမှမသိပဲ ဂယက်တွေထရော
agent ပြေးအပ်တာကို သူကလည်း bkk-nong khai ကားလက်မှတ်ပဲ ဖြတ်ပေးပြီး တခြားဘာမှမပြောလိုက်ဘူး။ မေးတော့လည်း "ကားချိန်အမှီ bus terminal ရောက်ရင်ရပြီ" တစ်ခွန်းပဲ ပြောတယ်
အဲတာနဲ့ အဲဒီ bkk-nong khai ကားနဲ့ ည ၈ခွဲက ပါသွားတယ်။ ကားပေါ်မှာ "ဘယ်မှာဆင်းမှာလဲ" ဆိုပြီးလာမေးရော... တကယ်က အဲ့ကားစီးရင် တခါတည်း ရပ်တဲ့နေရာဆင်းရမှာ ထင်သွားတာ
"ငါ လာအိုသွားမှာ nong khai border သွားချင်တာ" ပြောတာကို ယာဉ်မယ်နဲ့ ကိုယ်နဲ့ သူပြောတာကိုယ်နားမလည် ကိုယ်ပြောတာ သူနားမလည်းတွေဖြစ်. တစ်ယောက်တည်းမို့ သတိပိုပြီး အိပ်လို့ကမပျော်
နောက်ဆုံး ဘေးက ထိုင်းမလေးကို translate တွေနဲ့ ပြောပြီး ပြောခိုင်းတော့မှ သူက "Nong Khai bus stop မှာ မဆင်းနဲ့၊ checkpoint မှာ ဆင်း"ဆိုပြီး ပြောလို့
 nong khai checkpoint ကို မနက် ၆ နာရီလောက်ရောက်တယ်။ 
အဲ့မှာ ဆင်းပြီး agent ကို "nong khai ရောက်ပါပြီ" ဆိုတော့ agent က message ကို love react ပဲ ပေးသွားတယ်။ တကယ်က လာကြိုဖို့ ဘာညာ စီစဉ်ထားတယ် ထင်နေတာ ကိုယ်က... အဲ့ကျမှ "မဟုတ်ဘူးလေ၊ ခု ဘာဆက်လုပ်ရမှာလဲမေးတာ" ဆိုမှ "Thai immigration ဝင်၊ bus ticket တခုဝယ်၊ အဲ့ဟာနဲ့ မဲခေါင်မြစ်ကူးတဲ့ bus ကိုစီး၊ Laos ဘက်ရောက်၊ အဲ့မှာ Laos immigration ထပ်ဝင်" ဆိုပြီးပြောတယ်

စပါပြီ... မြန်မာ passport ပြဿနာ
Thai Immigration ဖွင့်တာနဲ့ တန်းစီကြရော၊ 
Foreigner တွေ ဒီဘက် ဒီဘက် ဆိုတော့ Foreigner တန်း queue သွားစီရော၊ အရှေ့မှာ အဖြူကောင်တွေ, နာရီဝက်လောက် queue မှာ စီပြီးမှ အဲ့ကောင်တွေ အလှည့်လည်းအဆင်ပြေသွားပြီး ကိုယ်တွေအလှည့်ရောက်တော့ "မြန်မာတွေက ဒီဘက်မဟုတ်ဘူး" တဲ့ "ဟိုးဘက် counter 1 ကိုသွား" တဲ့
မြန်မာတွေဆိုတော့ queue ထဲက မြန်မာတွေအကုန် နားတွေ ရှည်ထွက်လာပြီး ကတုန်းကရုန်းတွေဖြစ်၊
"counter 1 တဲ့ဟေ့" ဆိုပြီး counter1 ကို အတွဲလိုက်ကြီး ရွှေ့ကြရော
counter 1 officer ကို passport ပြ၊ မြန်မာတွေက ဒီဘက်မဟုတ်ဘူး ဟိုးးးးဘက်ဆုံးသွား တဲ့
"ဟိုးးးဘက်ဆုံးတဲ့ဟေ့" ဆိုပြီး ကိုယ့်နောက်ကနေ တစီတန်းကြီး ထပ်ရွှေ့ကြမပြန်ရော
ဟိုးဘက်ဆုံး counter ရောက်တော့ အဲ့က officer က Myanmar တွေက ဒီမှာမဟုတ်ဖူး counter 1 ကိုသွား ဆိုပြီး ထပ်လွှတ်
မဟုတ်ဘူး အဲ့က ဒီကို လွှတ်လိုက်တာ ဆိုပြီးပြောတော့ သူက passport တွေ ယူပြီး မြန်မာတွေငါ့နောက်လိုက်ခဲ့ ဆိုပြီး ထပ်ခေါ်သွားပြန်ရော
အတွဲလိုက်ကြီးပါသွားပြန်ရောဟေ့.... 
ခေါ်သွားတဲ့counter ကြည့်လိုက်တော့ စာတန်းထိုးထားတာ Fine for Over Stay တဲ့
လွဲပြီပေါ့ ငါတို့က over မ stay ဘူးပြောတော့၊ "မဟုတ်ဘူး မြန်မာတွေက ဒီနေရာဟုတ်တယ်" ဆိုပြီး အဲ့မှာ အတန်းလိုက်ကြီး စီပြီး အဆင်ပြေသွားရော
foreigner ချင်းတူတူ အဖြူတွေကျ အပစားပေးပြီး မြန်မာတွေနှိမ်ခံရပြီ

၃၀တန် လက်မှတ်ဝယ် bus စီးပြီး တံတားကူးပါတယ်။ အဲ့မှာ မြန်မာတွေနဲ့ အကုန်သိသွားပါပြီ
လာအိုဘက်ကမ်း ရောက်ပါတယ်

ဟိုဘက်ကမ်းမှာ immigration မဝင်ခင် form ဖြည့်ရပါတယ်
သူတို့က form မပေးပါဘူး။ သူတို့ ဖြည့်ပေးနေရင် ၂၀ ပေးရပါတယ်။
လာသမျှလူ တစ်ယောက်ချင်းဖြည့်ပေးနေတာ ကြာလို့ form အတင်းတောင်းပြီး ကိုယ့်ဘာကိုယ် ဖြည့်လိုက်လို့ရပါတယ်
Laos immigration ဝင်ပါတယ်။ အဲ့မှာ ဘတ် ၂၀ ပေးရပါတယ်
အဲ့မှာ ထိုင်းဖုန်းတွေမမိတော့ပါဘူး. မနက် ၇ ခွဲ ၈လောက်ရှိသွားပါပြီ
ပွဲစားက လွှတ်လိုက်တဲ့ကားလာကြိုပါတယ်။ သံရုံးဘေးနား ချသွားပြီး လစ်သွားပါတယ်။
ကိုယ့်ဘာကိုယ် ကားငှားသွားလို့ရပါတယ်။ ကားခတော့ မတန်မရာတောင်းတတ်ကြပါတယ်။ အဲ့မှာ laos sim တခါတည်းဝယ်လို့ရပါတယ်. english လို နားမလည်ကြပါဘူး

မနက် ၉ သံရုံးမဖွင့်ခင် ဘေးက ကော်ဖီဆိုင်မှာ မနက်စာစားမယ်ဆိုတော့ မီးကပျက်နေပါတယ်။ 
သံရုံးမျက်နှာချင်းဆိုင်မှာ money exchange လုပ်လို့ရပါတယ် 
B1000 ဆို 600,000 Kib လောက်ရပါတယ်
အထုပ်တွေ အပိုးတွေနဲ့ ၉ နာရီ သံရုံးတန်းဝင်ပါတယ်. မြန်မာတွေ ထပ်ဆုံကြပါတယ်
ရစ်ခံရတဲ့သူတွေက ကြည့်လိုက်ရင် လူမည်းတွေနဲ့ ကိုယ်တွေပါ, 
ကိုယ့်ရှေ့က အစ်ကိုတယောက်ရော နောက်က ညီမလေးတယောက်ရော reject ထိပါတယ်။ ပြဿနာကတော့ bank statement ကြည့်ပြီးရှာတာပါ. mobile banking ပြခိုင်းပါတယ်။ ငယ်ကတော့ ပြုံးပြလိုက်လို့ အဆင်ပြေသွားပါတယ် :3
အဆင်မပြေရင်က ပိုက်ဆံရှိရင် ပြေအောင်လုပ်ဖို့ရပါတယ်။ အဲ့ဒါကြောင့် ပိုက်ဆံရှိရင်တော့ စိတ်ပူစရာ သိပ်မရှိပါဘူး။ ငယ်ကတော့ မရှိလို့ ပူပါတယ် 
နောက်နှစ်ရက်နေရင် လာထုတ်ဖို့ token ရရင် အဆင်ပြေပြီလို့မှတ်ပါ

နေ့လည် ၁၂ လောက်ရောက်သွားပြီး  အဲ့မှ ပွဲစားက sim card ထုတ်ပေးပါတယ်. စီစဉ်ပေးထားတဲ့ guest house ရောက်သွားပါတယ်. WiFi မရပါဘူး။ ရေပူရေအေးမရပါဘူး. တခြားဘာမှလည်းမပေးထားပါဘူး
တကယ်က laos မှာ စျေးကသိပ်မကြီးတာမို့ သွားရင် ကောင်းတဲ့ hotel ကွကိုယ် လုပ်ပြီးတည်းတာ ပိုကောင်းပါတယ်
၂ ရက်လောက် အချိန်ကုန်ပြီးပြီမို့ သူများတွေ ၂ရက်လည်တဲ့အချိန် ငယ်ကတော့ အခန်းထဲကအခန်းပြင်မထွက်ရပဲ code ရေးရပါတယ်
မိုးကအေးအေးနဲ့ ခရီးပန်း stressပိ အိပ်ရေးမဝပဲ code test submit လုပ်လိုက်နိုင်ပါတယ်. ပြီးလည်းပြီးရော visa သွားထုတ်မယ့်ရက်ရောက်လို့ ထုတ်ပြီး ပြန်ပါတယ်. 
အပြန်ကတော့ လာခဲ့သလိုပါပဲ တခြားမြန်မာတွေနဲ့သိသွားပြီ မို့ အဖွဲ့လိုက်ကြီး beer  ဆေးလိပ်တွေဝယ်ပြီး အဆင်ပြေပြေပြန်လာကြပါတယ်။ ငယ်ကတော့ မဝယ်ပါဘူး ဟီးဟီး ဒါပေမယ့် လက်ဆောင်ရလို့ beer တစ်ကဒ် အိမ်ပါလာပါတယ်

ထိုင်းကိုပြန်အဝင် immigration မှာလည်း နည်းနည်းပါးပါး ရစ်ခံရတဲ့သူတွေ ရစ်ခံရပါတယ်။ ဘယ်သွားမှာလဲ ဆိုတာနဲ့ အိမ်လိပ်စာ ဘာညာ ရစ်တာပါ။
ငယ်ကတော့ ပြုံးနေလို့ ဘာမှ အမေးမခံရပါဘူး XP ( စတာပါ )
ဟိုမှာလုံးဝအပြင်မထွက်တော့ အသုံးစရိတ်က အကုန်ပေါင်း B 800 လောက်ပဲ ကုန်ပါတယ်. 

တကယ်တမ်း ပွဲစားလုပ်ပေးတာက lao immigration ကနေ သံရုံး (အသွား)၊ သံရုံး ကနေ lao immigration ( အပြန်) ကားစီစဉ်ပေးတယ်၊ guest house ငှားပေးတယ်၊ အပြန် လေယာဉ် ticket (အပြ) စီစဉ်ပေးတယ်
ထိုင်းအိမ် - mo chit bus terminal အသွားအပြန်၊ သံရုံး - guest house အသွားအပြန်၊ တံတားကူး၊ nong khai checkpoint ကနေ nong khai bus stop, စားတာသောက်တာကတော့ ကိုယ့်ပိုက်ဆံနဲ့ ကိုယ်ပါပဲ

စုစုပေါင်း ငယ်က ဘတ် ၇၅၀၀ - ၈၀၀၀ လောက် ကုန်ပါတယ်။ သုံးရင် ၉၀၀၀ - ၁၀၀၀၀ လောက်ထိ ကုန်မယ်ထင်ပါတယ်